
RAPORT COMUN
asupra proiectului de Lege pentru modificarea Legii nr.43/2014 privind protecţia animalelor utilizate în scopuri ştiinţifice
(PLx. 184/2019)
1. În baza prevederilor art. 95 din Regulamentul Camerei Deputaţilor, republicat, cu adresa nr. Plx. 184 din 27 martie 2019, Comisia pentru învăţământ, ştiinţă, tineret şi sport și Comisia pentru agricultură, silvicultură, industrie alimentară și servicii specifice au primit spre dezbatere, în fond, proiectul de Lege pentru modificarea Legii nr.43/2014 privind protecţia animalelor utilizate în scopuri ştiinţifice.
Pentru întocmirea raportului, Comisia a analizat avizul favorabil al Comisiei juridice, de disciplină și imunități, avizul favorabil cu amendamente al Comisiei pentru sănătate și familie, avizul favorabil al Comisiei pentru mediu și echilibru ecologic, avizul favorabil al Consiliului Legislativ nr. 29/17.01.2019, avizul favorabil al Consiliului Economic și Social nr. 123/08.01.2019, Punctul de vedere favorabil al Guvernului nr. 214/22.02.2019 și Punctul de vedere favorabil cu amendamente al Autorității Naționale Sanitară Veterinară și pentru Siguranța Alimentelor nr. 5885/11.04.2019.
Proiectul de lege are ca obiect de reglementare modificarea Legii nr.43/2014 privind protecţia animalelor utilizate în scopuri ştiinţifice, cu modificările și completările ulterioare, în vederea corectării unor aspecte apărute în timpul procesului de transpunere, la nivelul legislaţiei naţionale de profil, a dispoziţiilor Directivei nr.2010/63/UE a Parlamentului European şi a Consiliului din 22 septembrie 2010 privind protecţia animalelor utilizate în scopuri ştiinţifice, ca urmare a necesităţii alinierii legislaţiei naţionale de profil la normele europene incidente în materie, în contextul îndeplinirii angajamentelor ce îi revin României, în calitatea sa de stat membru al Uniunii Europene.
      
2. În funcţie de obiectul şi conţinutul său, proiectul de lege face parte din categoria legilor ordinare, potrivit prevederilor art. 73 din Constituţia României, republicată.

3. În conformitate cu prevederile art. 61 şi 63 din Regulamentul Camerei Deputaţilor, republicat, Comisiile au dezbătut proiectul de lege în şedinţe separate.
Comisia pentru agricultură, silvicultură, industrie alimentară și servicii specifice a dezbătut proiectul de lege în şedinţa din data de 06 mai 2019. 

Membrii Comisiei au fost prezenţi la lucrări conform listei de prezență. 

În baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de lege au participat ca invitați: domnul Traian Petcu - vicepreședinte și doamna Adina Ciurea - șef serviciu, Autoritatea Națională Sanitară Veterinară și pentru Siguranța Alimentelor. 
În urma dezbaterilor, Comisia pentru agricultură, silvicultură, industrie alimentară și servicii specifice a propus, cu majoritate de voturi (s-a înregistrat un vot împotrivă), adoptarea proiectului de lege cu amendamentele admise din Anexa la raportul preliminar. 
Comisia pentru învăţământ, ştiinţă, tineret şi sport a dezbătut proiectul de lege în şedinţa din data de 04 iunie 2019. 


La lucrările Comisiei au fost prezenţi 21 deputaţi, din totalul de 24 membri ai Comisiei. 

În baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de lege a participat ca invitat: doamna Simona Popa - consilier, Autoritatea Națională Sanitară Veterinară și pentru Siguranța Alimentelor și domnul Iulian Cristache - consilier, Ministerul Cercetării și Inovării. 
În urma dezbaterilor, Comisia pentru învăţământ, ştiinţă, tineret şi sport a propus, cu unanimitatea voturilor celor prezenți, adoptarea proiectului de lege cu amendamentele admise. 
4. Potrivit prevederilor art. 75 alin. (1) din Constituţia României, republicată, şi ale art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a adoptat inițiativa legislativă în ședința din data de 25 martie 2019.
5.  În urma finalizării dezbaterilor, membrii Comisiilor au hotărât să propună Plenului Camerei Deputaţilor adoptarea proiectului de lege cu amendamentele admise din Anexa I ce face parte din prezentul raport. 

Anexa I
AMENDAMENTE ADMISE    
	Nr.

crt.
	Text 
Lege nr. 43/2014 cu m și c ult

	Text
adoptat de Senat
	Text propus de Comisie
(autorul amendamentelor)
	Motivare

	1.
	---
	Titlul Legii: Lege pentru modificarea Legii nr.43/2014 privind protecția animalelor utilizate în scopuri științifice
	Text nemodificat
	

	2.
	---

	Art. I -  Legea nr.43/2014 privind protecția animalelor utilizate în scopuri științifice, publicată în Monitorul Oficial al României, Partea I, nr.326 din 6 mai 2014, cu modificările și completările ulterioare, se modifică după cum urmează:
	Text nemodificat
	

	3.
	Art. 4 - (2) Cercetarea transferabilă sau aplicată prevăzută la alin. (1) lit. b) are drept scop următoarele:

a) prevenirea, profilaxia, diagnosticarea sau tratarea bolilor, a stărilor de sănătate precare ori a altor anomalii sau a efectelor acestora la oameni, animale ori plante;

b) evaluarea, detectarea, controlul sau modificarea bolilor fiziologice la oameni, animale ori plante;

c) bunăstarea animalelor şi îmbunătăţirea condiţiilor de producţie pentru animalele crescute în scopuri agricole.
	1. La articolul 4, alineatul (2) se abrogă.
	Text nemodificat
	

	4.
	Art. 7 - Primate neumane

(1) Exemplarele de primate neumane nu se utilizează în proceduri, cu excepţia cazului în care procedurile îndeplinesc următoarele condiţii:

a) procedura are unul dintre scopurile menţionate la:

(i) art. 4 alin. (1) lit. b) pct. i) sau art. 4 alin. (1) lit. c) şi se realizează în scopul evitării, prevenirii, diagnosticării şi tratării unor afecţiuni potenţial mortale ori invalidante care apar la om;

(ii) art. 4 alin. (1) lit. a) sau lit. c);
b) există o justificare ştiinţifică, conform căreia scopul procedurii nu poate fi atins prin utilizarea altor specii decât a primatelor neumane.
	2. La articolul 7 alineatul (1), litera a), punctul (ii) va avea următorul cuprins:

”(ii) art.4 alin.(1), lit. a) sau lit. e);”
	Text nemodificat

	

	5.
	Art. 24: Medicul veterinar desemnat

Fiecare unitate crescătoare, furnizoare şi utilizatoare de animale folosite în scopuri ştiinţifice sau educative trebuie să aibă un medic veterinar desemnat de către aceasta, cu experienţă în medicina animalelor utilizate în scopuri ştiinţifice ori educative, sau un expert cu o calificare corespunzătoare, acolo unde este necesar, însărcinat cu atribuţii de consiliere privind bunăstarea animalelor şi tratamentul acestora.
	3. Articolul 24 va avea următorul cuprins:

”Art. 24 - Fiecare unitate crescătoare, furnizoare și utilizatoare de animale folosite în scopuri științifice sau educative trebuie să aibă un medic veterinar desemnat de către aceasta, cu experiență în medicina animalelor utilizate în scopuri științifice ori educative sau un expert cu o calificare corespunzătoare, dacă este oportun, însărcinat cu atribuții de consiliere privind bunăstarea animalelor și tratamentul acestora.”
	Text nemodificat
	

	6.
	Art. 35 - Autorizarea proiectelor
(1) Fără a aduce atingere prevederilor art. 41, proiectele care implică utilizarea animalelor în proceduri se desfăşoară numai cu autorizarea prealabilă din partea autorităţii competente sau, în cazurile prevăzute la art. 41, în conformitate cu cererea trimisă autorităţii competente.
(2) Proiectele se desfăşoară numai după ce au primit, în prealabil, o evaluare favorabilă din partea autorităţii competente, potrivit prevederilor art. 37.
	4. La articolul 35, alineatul (1) va avea următorul cuprins:

”Art. 35. - (1) Fără a aduce atingere prevederilor art. 41, proiectele care implică utilizarea animalelor în proceduri se desfășoară numai cu autorizarea prealabilă din partea autorității competente și în conformitate cu autorizația sau, în cazurile prevăzute al art. 41, în conformitate cu cererea trimisă autorității competente sau cu orice decizie luată de autoritatea competentă.”
	Text nemodificat
	

	7.
	Art. 40: Termenul în care se acordă şi se comunică autorizaţia de proiect

(1) Autorizaţia de proiect se acordă şi se comunică de către autoritatea competentă solicitantului în cel mult 40 de zile lucrătoare de la primirea cererii complete şi corecte, formulate potrivit prevederilor art. 36 alin. (2). Acest termen include şi evaluarea proiectului.
	5. La articolul 40, alineatul (1) va avea următorul cuprins:

”Art.40.- (1) Decizia privind autorizarea se adoptă și se comunică de către autoritatea competentă solicitantului în cel mult 40 de zile lucrătoare de la primirea cererii complete și corecte, formulate conform art. 36 alin.(2): acest termen include și evaluarea proiectului.”
	1. La articolul 40, alineatul (1) va avea următorul cuprins:

”Art.40.- (1) Decizia privind autorizarea se adoptă și se comunică de către autoritatea competentă solicitantului în cel mult 40 de zile lucrătoare de la primirea cererii complete și corecte, formulate conform art. 36 alin.(2).  Acest termen include și evaluarea proiectului.”
Autor: Comisia pentru învățământ
	Respectarea normelor de tehnică legislativă 

	8.
	Art. 47: Comitetul naţional pentru protecţia animalelor utilizate în scopuri ştiinţifice sau educative

(1) În cadrul Autorităţii Naţionale Sanitare Veterinare şi pentru Siguranţa Alimentelor se organizează şi funcţionează Comitetul naţional pentru protecţia animalelor utilizate în scopuri ştiinţifice care oferă structurilor responsabile cu protecţia animalelor din cadrul autorităţii competente consultanţă privind aspecte legate de achiziţia, creşterea, adăpostirea, îngrijirea şi utilizarea animalelor în proceduri şi participă la schimbul de informaţii privind cele mai bune practici în acest sens.
	6. La articolul 47, alineatul (1) va avea următorul cuprins:

”Art. 47.- (1) În cadrul Autorității Naționale Sanitare Veterinare și pentru Siguranța Alimentelor se organizează și funcționează Comitetul național pentru protecția animalelor utilizate în scopuri științifice care oferă structurilor responsabile cu protecția animalelor din cadrul autorităților competente și al unităților utilizatoare/furnizoare/crescătoare de animale utilizate în scopuri științifice consultanță privind aspecte legate de achiziția, creșterea, adăpostirea, îngrijirea și utilizarea animalelor în proceduri și participă la schimbul de informații privind cele mai bune practici în acest sens.”
	Text nemodificat
	

	9.
	Art. 49: Clauze de salvgardare
(1) În situaţia în care există motive justificabile din punct de vedere ştiinţific pentru a considera că este esenţială utilizarea primatelor neumane în scopurile prevăzute la art. 7 alin. (1) lit. a) în ceea ce priveşte fiinţele umane, dar această utilizare nu este întreprinsă pentru evitarea, prevenirea, diagnosticarea şi tratarea unor boli potenţial mortale sau care pot induce o afecţiune invalidantă, Autoritatea Naţională Sanitară Veterinară şi pentru Siguranţa Alimentelor poate stabili o măsură tranzitorie prin care să autorizeze o asemenea utilizare, cu condiţia ca scopul să nu poată fi realizat prin utilizarea altor specii decât primatele neumane.

(2) În situaţia în care există motive întemeiate pentru a considera că este esenţial să fie luate măsuri pentru conservarea speciilor sau pentru combaterea unei epidemii neaşteptate, a unei boli mortale ori care poate induce o afecţiune invalidantă care apare la om, instituţiile cu atribuţii în aceste domenii pot stabili o măsură tranzitorie prin care să permită utilizarea maimuţelor mari în proceduri desfăşurate în unul dintre scopurile prevăzute la art. 4 alin. (1) lit. c) sau e) ori alin. (2) lit. a), cu condiţia ca scopul procedurilor în cauză să nu poată fi atins prin utilizarea altor specii decât maimuţele mari sau prin folosirea de metode alternative. Trimiterea la art. 4 alin. (2) lit. a) nu se interpretează ca făcând referire la animale şi la plante.
	7. La articolul 49, alineatele (1) și (2) vor avea următorul cuprins:

” Art.49. - (1) În situația în care există motive justificabile din punct de vedere științific pentru a considera că este esențială utilizarea primatelor nonumane în scopurile prevăzute la art.7 alin. (1)  lit. a) pct. (i) în ceea ce privește ființele umane, dar această utilizare nu este întreprinsă pentru evitarea, prevenirea, diagnosticarea și tratarea unor boli potențial mortale sau care pot induce o afecțiune invalidantă, Autoritatea Națională Sanitară Veterinară și pentru Siguranța Alimentelor poate stabili o măsură tranzitorie prin care să autorizeze o asemenea utilizare, cu condiția ca scopul să nu poată fi realizat prin utilizarea altor specii decât primatele nonumane. 

(2) În situația în care există motive întemeiate pentru a considera că este esențial să fie luate măsuri pentru conservarea speciilor sau în legătură cu apariția neașteptată, la om, a unei boli potențial mortale sau invalidante, instituțiile cu atribuții în aceste domenii pot stabili o măsură tranzitorie prin care să permită utilizarea maimuțelor mari în proceduri desfășurate în unul dintre scopurile prevăzute la art. 4 alin. (1) lit. b) pct. (i), lit. c) sau e), cu condiția ca scopul procedurilor în cauză să nu poată fi atins prin utilizarea altor specii decât maimuțele mari sau prin folosirea de metode alternative. Trimiterea la art.4 alin. (1) lit. b) pct.(i) nu se interpretează ca făcând referire la animale și la plante.”
	Text nemodificat
	

	10.
	Art. 50: Sancţiuni

(1) Faptele care constituie contravenţii la măsurile instituite de prezenta lege, precum şi sancţiunile aplicabile acestora se stabilesc prin hotărâre a Guvernului, în termen de 90 de zile de la data intrării în vigoare a prezentei legi.
(2) Autoritatea Naţională Sanitară Veterinară şi pentru Siguranţa Alimentelor notifică Comisiei Europene dispoziţiile care stabilesc sancţiunile prevăzute la alin. (1), precum şi orice modificare sau completare ulterioară a acestora. 
---
	8. Articolul 50 va avea următorul cuprins:
”Art. 50. - (1) Următoarele fapte constituie contravenții:

a) neasigurarea personalului necesar în unitățile crescătoare, furnizoare sau utilizatoare sau lipsa educației și pregătirii necesare a acestuia privind efectuarea procedurilor, conceperea procedurilor/proiectelor, îngrijirea sau uciderea animalelor;

b) nerespectarea standardelor privind îngrijirea și adăpostirea animalelor;
c) lipsa sau completarea necorespunzătoare a registrelor de evidență în unitățile crescătoare, furnizoare sau utilizatoare;

d) funcționarea unităților în care sunt crescute, care furnizează sau care utilizează animale în scopuri științifice fără autorizare sanitar-veterinară;
e) lipsa medicului veterinar desemnat/ expertului sau a organismului responsabil cu bunăstarea animalelor în unitățile crescătoare, furnizoare sau utilizatoare;
f) desfășurarea proiectelor fără obținerea autorizației sanitar-veterinare din partea autorității competente;
g) desfășurarea proiectelor în neconcordanță cu prevederile autorizației sanitar-veterinare;

h) lipsa mijloacelor de identificare a câinilor, pisicilor și primatelor nonumane din unitățile crescătoare, furnizoare sau utilizatoare.
(2) Contravențiile prevăzute la alin. (1) se sancționează astfel:

a) cu amendă de la 600 lei la 2.000 lei, pentru cele prevăzute la alin. (1) lit. a)–c);
b) cu amenda de la 1000 lei la 5000 lei, pentru cele prevăzute la alin.(1) lit. d)-h).
(3) Constatarea contravențiilor și aplicarea sancțiunilor prevăzute la alin.(2) se fac de persoane împuternicite, potrivit atribuțiilor de serviciu, din cadrul Autorității Naționale Sanitare Veterinare și pentru Siguranța Alimentelor.
(4) Contravenientul poate achita, pe loc sau în termen de cel mult 15 zile de la data încheierii procesului-verbal ori, după caz, de la data comunicării acestuia, jumătate din minimul amenzii prevăzute la alin.(2), agentul constatator făcând mențiune despre această posibilitate în procesul-verbal.
(5) Contravențiilor prevăzute la alin.(1) le sunt aplicabile dispozițiile Ordonanței Guvernului nr.2/2001 privind regimul juridic al contravențiilor, aprobată cu modificări și completări prin Legea nr. 180/2002, cu modificările și completările ulterioare.”
	2. Articolul 50 se modifică și va avea următorul cuprins: 
„Art. 50: Sancţiuni”
Autor: Comisia pentru învățământ
Text nemodificat
	Pentru unitatea textului

	11.
	Vezi Anexa
	---
	3. La Anexa nr.3, Secțiunea B, Tabelele 3, 5, 7.3, 9.2 și 9.4 se modifică și se înlocuiesc, conform Anexei la prezentul Raport.
Autori: Comisia pentru agricultură, Comisia pentru învățământ și Comisia pentru sănătate
	

	12.
	ANEXA nr. 7: Clasificarea severităţii procedurilor
Severitatea unei proceduri se determină prin intensitatea durerii, a suferinţei, a stresului sau a vătămărilor de durată care se aşteaptă să fie suportate de un animal individual pe parcursul procedurii.

SECŢIUNEA III: Exemple de tipuri diferite de proceduri pentru fiecare categorie de severitate pe baza factorilor care au legătură cu tipul de procedură
3. Sever: 

……………
e) modele cu tumori induse sau cu tumori spontane, care se aşteaptă să cauzeze o îmbolnăvire progresiv letală asociată cu durere moderată, stres ori suferinţă de lungă durată. De exemplu, tumorile care cauzează caşexie, tumorile invazive ale oaselor, tumorile cu răspândirea metastatică şi tumorile cu ulcerare;
……………..
	9. La anexa nr. 7 Secțiunea III, punctul 3, litera e) va avea următorul cuprins:
”e) modele cu tumori induse sau cu tumori spontane, care se așteaptă să cauzeze o îmbolnăvire progresiv letală asociată  cu durere, stres sau suferință moderată, de lungă durată. De exemplu, tumorile care cauzează cașexie, tumorile invazive ale oaselor, tumorile cu răspândirea metastatică și tumorile cu ulcerare;”
	Text nemodificat
	

	13.
	---
	Art. II. - La data intrării în vigoare a prezentei legi, art.5 lit. h) din Hotărârea Guvernului nr.984/2005 privind stabilirea și sancționarea contravențiilor la normele sanitare veterinare și pentru siguranța alimentelor, publicată în Monitorul Oficial al României, Partea I, nr.814 din 8 septembrie 2005, cu modificările și completările ulterioare, se abrogă.
	Text nemodificat
	

	14. 
	---
	Art. III. - Legea nr.43/2014 privind protecția animalelor utilizate în scopuri științifice, publicată în Monitorul Oficial al României, Partea I, nr.326 din 6 mai 2014, cu modificările și completările ulterioare, precum și cu modificările aduse prin prezenta lege, va fi republicată în Monitorul Oficial al României, Partea I, dându-se textelor o nouă numerotare.
	Text nemodificat
	


Anexa

Anexa nr. 3 - CERINŢE privind unităţile, îngrijirea şi adăpostirea animalelor
SECŢIUNEA B: Specii - secţiune specifică
”Tabelul 3: Pisici

	
	Podea(*)
(m2)
	Rafturi

(m2)
	Înălţime

(m)
	Data prevăzută în Directiva 2010/63/UE 

	Suprafaţa minimă pentru un animal adult
	1,5
	0,5
	2
	Data precizată la anexa III secţiunea B punctul 3 tabelul 3 din Directiva 2010/63/UE

	Pentru fiecare animal suplimentar se adaugă
	0,75
	0,25
	-
	

	(*) Suprafaţa podelei fără rafturi


Tabelul 5: Dihori
	
	Suprafaţa minimă a incintei

(cm2)
	Suprafaţa minimă a podelei/animal (cm2)
	Înălţimea minimă

(cm)
	Data prevăzută în Directiva 2010/63/UE

	Animale până la 600 g inclusiv
	4.500
	1.500
	50
	Data precizată la anexa III secţiunea B punctul 5 tabelul 5 din Directiva 2010/63/UE

	Animale peste 600 g
	4.500
	3.000
	50
	

	Masculi adulţi
	6.000
	6.000
	50
	

	Femelă şi puii săi
	5.400
	5.400
	50
	


Tabelul 7.3: Porcine şi porcuşori de laborator

	Greutate

(kg)
	Suprafaţa minimă a incintei1)
(m2)
	Suprafaţa minimă a podelei/animal (m2/animal)
	Suprafaţa minimă de odihnă/animal (în condiţii neutre din punct de vedere termic)

(m2/animal)
	Data prevăzută în Directiva 2010/63/UE

	până la 5 inclusiv
	2,0
	0,20
	0,10
	Data precizată la anexa III secţiunea B punctul 7 tabelul 7.3 din Directiva 2010/63/UE

	peste 5 şi până la 10 inclusiv
	2,0
	0,25
	0,11
	

	peste 10 şi până la 20 inclusiv
	2,0
	0,35
	0,18
	

	peste 20 şi până la 30 inclusiv
	2,0
	0,50
	0,24
	

	peste 30 şi până la 50 inclusiv
	2,0
	0,70
	0,33
	

	peste 50 şi până la 70 inclusiv
	3,0
	0,80
	0,41
	

	peste 70 şi până la 100 inclusiv
	3,0
	1,00
	0,53
	

	peste 100 şi până la 150 inclusiv
	4,0
	1,35
	0,70
	

	peste 150
	5,0
	2,50
	0,95
	

	Masculi adulţi

(exemplare obişnuite)
	7,5
	-
	1,30
	

	(1) Porcinele pot fi izolate  în incinte mai mici pe perioade scurte, de exemplu prin compartimentarea incintei principale folosind pereţi despărţitori, atunci când această măsură este justificată din motive veterinare sau experimentale, de exemplu, dacă este necesar, consumul de hrană individuală.


Tabelul 9.2: Anure acvatice1)

	Lungimea corpului2)
(cm)
	Suprafaţa minimă a zonei cu apă

(cm2)
	Suprafaţa minimă a zonei cu apă pentru fiecare animal suplimentar în cazul adăpostirii în grup (cm2)
	Adâncimea minima a apei

(cm)
	Data prevăzută în Directiva 2010/63/UE

	sub 6
	160
	40
	6
	Data precizată la anexa III secţiunea B punctul 9 tabelul 9.2 din Directiva 2010/63/UE

	între 6 şi 9 inclusiv
	300
	75
	8
	

	peste 9 şi până la 12 inclusiv
	600
	150
	10
	

	peste 12
	920
	230
	12,5
	

	1) Aceste condiţii se aplică bazinelor de creştere, dar nu şi bazinelor folosite pentru împerecherea naturală şi pentru supraovulaţie din motive de eficienţă, deoarece procedurile din urmă necesită bazine individuale mai mici. Standardele de spaţiu sunt stabilite pentru adulţii din categoriile de dimensiuni indicate; se recomandă fie excluderea animalelor tinere şi a mormolocilor, fie modificarea proporţională a dimensiunilor.

2) Măsurată de la cap până la cloacă.


Tabelul 9.4 : Anure semiterestre

	Lungimea  corpului1)

(cm)
	Suprafața minimă a incintei2)

(cm2)
	Suprafața minimă pentru fiecare animal suplimentar în cazul adăpostirii în grup (cm2)
	Înălțimea minimă a incintei3) 

(cm)
	Adâncimea minimă a apei

(cm)
	Data prevăzută în Directiva 2010/63/UE

	până la 5,0 inclusiv
	1.500
	200
	20
	10
	Data precizată la anexa III secţiunea B punctul 9 tabelul 9.4 din Directiva 2010/63/UE

	peste 5,0 și până la 7,5 inclusiv
	3.500
	500
	30
	10
	

	peste 7,5
	4.000
	700
	30
	15
	


-----------

1) Măsurată de la cap la cloacă.
2) Două treimi zonă de uscat, o treime suprafață cu apă suficientă pentru ca animalele să se poată scufunda.
3) Măsurată de la zona de uscat până la partea inferioară a acoperișiului terenului; în afară de aceasta, înălțimea incintei trebuie adaptată la organizarea interiorului.”

